Quyidagi grafikda dunyo bo‘ylab oilaviy ajrashishlar statistikasi keltirilgan. Kimdadir oilaviy hayotda hammasi risoladagidek bo‘lsa, kimnidir bu borada omadi chopmay qoladi. Statistikaga ko‘ra, ajrashishlar bo‘yicha eng yomon vaziyat Belgiyada qayd qilingan, bu yerda turmush qurgan juftliklardan 70 foizi ajrashishar ekan. Ispaniya, Portugaliya, Lyuksemburg, Chexiya va Vengriyada ham bu ko‘rsatkich havas qilsa arzigudek emas – 60 foiz. Rossiya va AQShda har ikki juftlikning biri ajrashar ekan (50 foiz). Uzoq yillar davom etuvchi oilaviy munosabatlar sirini eng ko‘proq chililiklar biladigan ko‘rinadi, ular orasida ajrashishlar bor-yo‘g‘i 3 foizni tashkil qilarkan.